FAU-møte mandag 7.9. 2020

Rektor informerer

Det har vært en god oppstart. Den første kontakten mellom hjem og nye kontaktlærere er etablert. Foreldremøtene er godt i gang og utviklingssamtalene har startet. Det er fokus på enkle, gode løsninger for å opprettholde smitteverntiltak ved skolen. Elevene på 5.-7. trinn har uteskoledag en dag i uken. Foreldremøtene foregår på skolen igjen med deltagelse av en forelder per barn. Vi er fortsatt nøye med håndvask. Foreldrene er flinke til å holde barna hjemme når de har luftveissymptomer. Det er allerede registrert større fravær enn normalt og mest sannsynlig kommer det til å bli større fravær blant pedagoger og elever utover høsten. Vinderen skole har gjort avtaler med studenter som kan påta seg vikaroppdrag. Det utarbeides for tiden egnede opplegg for hjemmeværende barn som har symptomer, men som er friske nok til å gjøre skolearbeid.

Dette skoleåret starter implementeringen av Fagfornyelsen, de nye læreplanene. Det utarbeides nye typer lekser og en ny leksestruktur. Det er generelt færre oppgaver i hvert fag, men som krever at elevene holder på lenger og går mer i dybden. Flere oppgaver er problembaserte og tverrfaglige slik at elevene må løse dem ved å se dem i sammenheng mellom fagene.

Ved skolestart startet utdelingen av pc til elevene på 4.-7. trinn. Det deles ut fortløpende, men kan ta noe tid før alle har hver sin pc på grunn av begrenset servicekapasitet. Pc-ene skal kun brukes på skolen og kan ikke tas med hjem. Hver elev og foresatte skal underskrive en kontrakt ved utlevering av pc. Hver enkelt elev har fullt ansvar for egen pc.

Det er normal drift ved skolen. Vi prøver å få budsjett i balanse. Det var dyrt med kohorter ved gjenåpningen av skolen der maks antall elever per kohort ikke kunne overstige 15 barn per lærer. Fra skolestart er det nedbemanning på kontoret. Skolen får ingen ekstra midler på grunn av korona. Det er ikke klart hvilken konkret sum skolen får tildelt til innkjøp av nytt skolemateriell. Det satses mest på lisenser, mens lærebøker prioriteres i kjernefag. Mye stoff kan hentes fra internett og andre kilder, og dekker læreplanens omfang.

 Status fra de ulike gruppene

 TRAFIKK

Alle foreldre får informasjon om trafikksituasjonen rundt Vinderen skole per e-post og / eller på foreldremøtene denne høsten. Vi deler ut nye flyere, viser / henviser til FAUs trafikkvaktfilm og gir informasjon om spørreundersøkelsen som vi ønsker at alle trafikkvakter fyller ut etter endt vakt. Vi gjør oppmerksom på kjøremønsteret rundt skolen når foreldrene bringer eller henter med bil.

 TEMAKVELD

Det er ikke mulig å gjennomføre nå med de koronatiltakene som fins i dag.

OPPFØLGING AV SAKEN OM NYTT RIKSHOSPITAL

Vi venter på offentlig ettersyn. Det blir en belastning for nærmiljøet når utbyggingen starter. For eksempel blir dagens ansattparkering fjernet og ingen ny midlertidig parkering opprettes. Tungtrafikken vestover kommer til å gå via skoleveien for mange av elevene. Krokodillebukta som brukes av skolen blir utilgjengelig. Sykehuset kommer, men vi vil følge med. Videre vil vi forsikre oss om at tiltakene som gjøres rundt «Hjertesoner» og da spesielt rundt skolen iverksettes for å forhindre parkering for folk er på vei til jobb og sikre mindre gjennomgangstrafikk.

|  |  |  |
| --- | --- | --- |
| Anders Holmlund | 2A. | X |
| Melissa Busch-Christensen | 2B. | X |
| Anders Bergersen | 2C. | X |
| Carine Møller Mortensen | 3A | Ikke tilstede |
| Henrik Porskrog Heiestad | 3B. | X |
| Nils Christian Opsjøn Utheim | 4A. | X |
| Hanne Støre Valeur | 4B. | x |
| Terje Egeberg | 4C. | x |
| Thorkil Aschehoug | 5A | x |
| Henrik Porskrog Heiestad | 5B. | x |
| Ida Haavardsholm | 5C. | x |
| Kirsti Ellefsen | 6A. | x |
| Morten Hammer | 6B. | x |
| Odd-Even Bustnes | 6C. | x |
| Hans Christian Brodtkorb | 7A. | x |
| Caterina Engedal | 7B. | x |
| Therese Aram Olsen | 7C. | x |